OpenLLM-France/wikimedia huggingface dataset:
# Crocs

Crocs Inc. zo un embregerezh amerikan a brodu boteier bet krouet e 2002 ha, dre astenn, an anv a roer d'an doare boteier plastik produet ganto (hag gant embregerezhioù all abaoe).

## Ar botoù Crocs

Da gentañ e oa bet ijinet ar botoù Crocs a-benn bout gwisket war vourzh riklus ar bigi. Buan int aet en tu all d'o fal kentañ avat, hag abaoe un nebeud bloavezhioù e plijont d'un niver bras a dud, koulz bugale ha tud deuet. Lod a gav dezho ez int aes ha pleustrek ken-ha-ken, lod all a gav dezho ez int vil spontus.

## Liammoù diavaez

* Crocs France (fr)
# Cypraea

Cypraea :
| Cypraea pantherina ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cypraea |
| D'ar vevoniezh e tenn ar pennad-mañ. ||
Cypraea a zo ur genad eus kerentiad an hoc'higed-mor. Gant lod eus ar daksonomierien eo ar genad nemetañ er c'herentiad, padal eo ur genad e-touesk kalz re all (betek 49 hervez Word Register of Marine species WORMS ) gant al lodenn vrasañ eus ar skiantourien. Cheñch a ra ingal a-walc'h ar rummatadur diouzh an dizoloadennoù pe hervez ar skiantourien. E 2000 e veze renket spesadoù ar c'herentiad e 34 genad gant Dr Felix Lorenz, ur skiantour oberiant-tre war ar sujed

## Taksonomiezh

Anv ar genad Cypraea o tont eus ar gresianeg κύπρις (kupris) a zo anv an doueez Venus. Anv ar genad-se a zo liammet gant anv ar c'herentiad Cypraeidae (Cyprae+idae).
Diskrivet eo bet ar genad gant Linnaeus e 1758.

## Spesadoù

An holl spesadoù eus ar c'herentiad a c'hell bezañ er genad Cypraea pe an daou spesad dindan nemetken :
Spesad Cypraea tigris Linnaeus, 1758
Spesad Cypraea pantherina Lightfoot, 1786
Ar spesad-se a zo bet lakaet en ur genad all gant taksonomierien zo.
Spesad Cypraea porcellus Brocchi, 1814 = Zonaria pyrum (Gmelin, 1791)

## Skeudennoù

* Kein ur Cypraea tigris
* Cypraea pantherina
* Cypraea tigris

## Notennoù ha daveennoù

* ↑ lec'hienn WORMS Word Register of Marine species, bet sellet outi d'an 21 a viz Mae 2014, http://www.marinespecies.org/aphia.php?p=taxdetails&id=23022, (en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Cryptocypraea

Cryptocypraea :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cryptocypraea |
| D'ar vevoniezh e tenn ar pennad-mañ. ||
Cryptocypraea a zo ur genad eus kerentiad an hoc'higed-mor e-touesk kalz re all hervez Word Register of Marine species WORMS.

## Taksonomiezh

Ar genad Cryptocypraea a zo bet diskrivet gant Meyer e 2003.

## Spesadoù

N'eus nemet ur spesad bev a zo bet renket er genad-mañ :
* Spesad Cryptocypraea dillwyni (F. Schilder, 1922)

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 11 a viz Eost 2014, http://www.marinespecies.org/aphia.php?p=taxdetails&id=391592(en)
# Cypraea pantherina

Cypraea pantherina :
| Cypraea pantherina. ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cypraea |
| Anv skiantel ||
| Cypraea pantherina Lightfoot, 1786 ||
| D'ar vevoniezh e tenn ar pennad-mañ. ||
Cypraea pantherina a zo unan eus an daou spesad er genad Cypraea e kerentiad an hoc'higed-mor hervez Word Register of Marine species WORMS pe ur spesad e-touesk an holl re hervez ar skiantourien a ra gant ar genad Cypraea nemetken. Ur spesad kregin deuet da vezañ divoutin an hini eo abalamour d'an dreistdastum pe d'ar saotradur. Bevañ a ra er Mor ruz.

## Taksonomiezh

Diskrivet eo bet ar spesad gant Solander e levr Lightfoot e 1758.

## Bevoniezh

Kregin kavet etre live al lañv izel betek ur 15 m donder bennak an aliesañ, dindan reier.

## Kartenn al lec'hioù bevañ

Lec'h bevañ ar spesad a zo er Mor ruz hag e Pleg-mor Aden.

## Skeudennoù

* Liesseurt e c'hell bezañ livioù Cypraea pantherina.
* Tresadenn eus kostez Cypraea pantherina e Index Testarum Conchyliorum (1742) gant Niccolò Gualtieri.

## Notennoù ha daveennoù

* ↑ lec'hienn WORMS Word Register of Marine species, bet sellet outi d'an 02 a viz Gouere 2014, http://www.marinespecies.org/aphia.php?p=taxdetails&id=216812(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Cypraea tigris

Hoc'hig-mor tigr :
| Cypraea tigris ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cypraea |
| Anv skiantel ||
| Cypraea tigris Linneaus, 1758 ||
| D'ar vevoniezh e tenn ar pennad-mañ. ||
Cypraea tigris a zo unan eus an daou spesad er genad Cypraea e kerentiad an hoc'higed-mor hervez Word Register of Marine species WORMS pe ur spesad e-touesk an holl re hervez ar skiantourien a ra gant ar genad Cypraea nemetken. Ur spesad kregin boutin an hini eo hag a zo deuet da vezañ raloc'h e lec'hioù-zo abalamour d'an dreistdastum pe d'ar saotradur. Bevañ a ra e meurvorioù Indez hag Habask

## Taksonomiezh

Diskrivet eo bet ar spesad gant Linnaeus e 1758.

## Bevoniezh

Kregin eus ar re anavezet ar muiañ eo ar Cypraea tigris. Kavet e vezont etre nebeut metroù donder betek un 30 m donder bennak an aliesañ.
Al loen a seblant bezañ kigdebrer liesseurt o peuriñ gant e radula war a bep seurt loened bev pe marv zoken.

## Isspesadoù ha stummoù

Un isspesad a zo bet diskrivet e inizi Hawaii :
* Cypraea tigris schilderiana Cate, 1961

## Kartenn al lec'hioù bevañ

Lec'h bevañ ar spesad a zo er meurvorioù Indez hag Habask eus aod Afrika ar reter betek inizi Hawaii

## Skeudennoù

* Cypraea tigris bev gwelet eus ar penn a-drenv hnterc'holoet gant e vantell.
* Cypraea tigris gant e vantell.
* Cypraea tigris bev.
* Cypraea tigris gwelet a-dost.
* Tresadenn eus kostez dehou Cypraea tigris e Index Testarum Conchyliorum (1742) gant Niccolò Gualtieri.
* Tresadenn eus diaz Cypraea tigris e Index Testarum Conchyliorum (1742) gant Niccolò Gualtieri.
* Tresadenn eus al loen bev Cypraea tigris; a) krogenn b) mantell c) troad d) sifon e) proboscis f) brec'helloù

## Notennoù ha daveennoù

* ↑ lec'hienn WORMS Word Register of Marine species, bet sellet outi d'an 02 a viz Gouere 2014, http://www.marinespecies.org/aphia.php?p=taxdetails&id=216843(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Cypraeoidea

Cypraeoidea :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Uskerentiad : | Cypraeoidea |
| D'ar vevoniezh e tenn ar pennad-mañ. ||
Cypraeoidea a zo un uskerentiad eus urzhiad al Littorinimorpha e-touesk kalz re all hervez Word Register of Marines species WORMS oc'h heuliañ ar rummatadur klasel. Uskerentiad daou gerentiad hoc'higed-mor an hini eo.

## Taksonomiezh

An uskerentiad Cypraeoidea a zo bet diskrivet gant Rafinesque e 1815. Dont a ra an anv eus hini ur genad tip, Cypraea astennet gant al lost gêr -oidea a zo implijet evit live an uskerentiadoù.

## Kerentiadoù

Tri c'herentiad a zo bet renket en urzhiad-mañ :
* Kerentiad Cypraeidae Rafinesque, 1815 hini kalz hoc'higed-mor.
* Kerentiad Ovulidae Fleming, 1822 hini hoc'higed-mor all.
* Kerentiad Pediculariidae Gray, 1853 hini ur spesad hoc'hig-mor nemetken Jenneria pustulata.

## Skeudennoù

* Kein Jenneria pustulata, hoc'hig-mor kerentiad Pediculariidae a oa renket gwechall er Cypraeidae
* Diaz Jenneria pustulata,

## Notennoù ha daveennoù

* ↑ Lec'hienn WoRMS bet sellet outi d'an 8 a viz Eost 2014, http://www.marinespecies.org/aphia.php?p=taxdetails&id=14774(en)
* ↑ http://www.marinespecies.org/aphia.php?p=taxdetails&id=14774(en)
# Timbroù Djibouti
## Aod c’hall ar Somalianed

Ar C'hallaoued a oa er rannvro Afrika ar Reter-se adalek 1862, dre brenañ an douaroù tro-dro da borzh Obock. Goude krouidigezh Djibouti e teuas an tiriad da vezañ ur gwarezva gall dindan an anv "Aodoù Somalia" (= Côte des Somalis).
Timbroù Obock dreistmoullet gant DJ pe DJIBOUTI a voe implijet da gentañ (e 1894 ha 1902). Un heuliad timbroù kentañ a voe moullet e 1894-1900, o tiskouez gweledvaoù Djibouti, o venegiñ « Protectorat Côte des Somalis ». Timbroù tric’hornek a voe moullet evit ar wech kentañ.
E 1902 avat eo troet ar vro da drevadenn, hag alc’hwez an timbroù a zo deuet da vezañ « Côte Française des Somalis ».
Danvez an timbroù a zo heverk eus ar preder trevadennel d'ar mare-se : henvroidi gant dilhad hengounel (brezelourien, marc'hegerien kañvaled, sonerien, h.a.), savadurioù ezotek e spered Europeiz (moskeennoù), mui un timbr evit enoriñ an drevadennerien (Leonce Lagarde e 1938). Gant melestradurezh Vichy e voe moullet un nebeud timbroù e 1941 (Moskeenn Djibouti gant poltred Pétain er c'horn), met buan e voe lakaet e gwerzh timbroù warno an dreistmoulladur FRANCE LIBRE.
Goude an Eil-Brezel-bed hag ar referendum aozet evit termeniñ statud ar vro (dizalc’h pe get) e 1957 e teu Bro-Djibouti da vezañ Tiriad Tramor Bro-C’hall. Kuit an henvroidi, loened ar vro a ya d’ober an darn-vrasañ eus danvez an timbroù embannet etre 1958 ha 1967, pa voe dilezet anv Aod c’hall ar Somalianed.

## Tiriad gall pobloù Afar hag Issa

E miz Gouere 1967 e voe advanvet trevadenn gozh Côte française des Somalis (= Aod c'hall ar Somalianed) e Territoire Français des Afars et des Issas.
E dibenn miz Eost e teuas er-maez an timbroù kentañ dindan an anv-se. Tro 116 timbr a voe embannet dindan anv an tiriad etre 1967 ha 1977, mui 56 hini e anv ar postoù dre-nij.
An natur eo a ra an dran vrasañ eus danvez an timbroù (lapoused, krogennoù, pesked… ) gant ar savadurioù (palez ar Gouarnour, al lez-varn, savadur e anv F.F.I. Djibouti… E rann timbroù ar Postoù dre-nij e kaver kalzig skiantourien, medisined, ijinourien enoret : Wilhelm Röntgen, Albert Calmette, Guglielmo Marconi, Marie Curie, Thomas Edison… N’eus mui eus kaoz avat eus tresadennoù broidi, gwisket en un doare hengounel. Galleg hepken eo ar yezh a lenner war an timbroù-post.
Badezet e vo Djibouti an tiriad e 1977 pa kavas an dizalc’hidigezh.
# Banniel Belgia

Banniel Belgia :
| Kenfeurioù: | 13:15 |
| Kod bannielouriezh | |
| Degemeret d'an | 12 a viz Here 1831 |
| Livioù | ██ du ██ melen 115C ██ ruz 032C |
Banniel Belgia eo banniel broadel Rouantelezh Belgia. Un triliv a-serzh eo gant teir bandenn a-vent: du, melen ha ruz. Dont a ra al livioù eus reoù Dugelezh Brabant hag an tres triliv a zo bet savet moarvat war skouer hini Frañs.

## Bannieloù all

* Banniel-mor sivil.
* Banniel-mor evit ar yaktoù.
* Banniel-mor stad.
* Banniel ar morlu.
* Banniel an aerlu.

## Pennadoù kar

* Banniel Flandrez
* Banniel Wallonia

## Liammoù diavaez

a vo kavet e Wikimedia Commons.
# Brno

Brno (alamaneg: Brünn), kêr-benn rannvro Su Moravia (tchekeg : Jihomoravsý kraj), Tchekia.
* Brno
* Kenkiz Tugendhat gant Ludwig Mies van der Rohe

## Gevellerezh

* Stadoù-Unanet : Dallas, Texas
* Lituania : Kaunas
* Ukraina : Kharkiv
* Bro-Saoz : Leeds
* Alamagn : Leipzig
* Polonia : Poznań
* Breizh : Roazhon
* Aostria : Sankt Pölten
* Alamagn : Stuttgart
* Izelvroioù : Utrecht
* Aostria : Vienna
* Rusia : Voronej

## Liammoù diavaez

a vo kavet e Wikimedia Commons.
* Lec'hienn ofisiel
# Cypraeovula

Cypraeovula :
| Cypraeovula fuscodentata ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cypraeovula |
| D'ar vevoniezh e tenn ar pennad-mañ. ||
Cypraeovula a zo ur genad eus kerentiad an hoc'higed-mor e-touesk kalz re all hervez Word Register of Marine species WORMS. Ne vez kavet ar genad-man nemet e Suafrika.

## Taksonomiezh

Ar genad Cypraeovula a zo bet diskrivet gant J.E. Gray e 1824.

## Spesadoù

Seitek spesad bev a zo bet renket er genad-mañ :
* Spesad Cypraeovula alfredensis (Schilder & Schilder, 1929)
* Spesad Cypraeovula algoensis (Gray, 1825)
* Spesad Cypraeovula amphithales (Melvill, 1888)
* Spesad Cypraeovula capensis (Gray, 1828)
* Spesad Cypraeovula castanea (Higgins, 1868)
* Spesad Cypraeovula colligata Lorenz, 2002
* Spesad Cypraeovula connelli (Liltved, 1983)
* Spesad Cypraeovula coronata (Schilder, 1930)
* Spesad Cypraeovula cruickshanki (Kilburn, 1972)
* Spesad Cypraeovula edentula (Gray, 1825)
* Spesad Cypraeovula fuscodentata (J.E. Gray, 1825)
* Spesad Cypraeovula fuscorubra (Shaw, 1909)
* Spesad Cypraeovula immelmani Liltved, 2002
* Spesad Cypraeovula iutsui Shikama, 1974
* Spesad Cypraeovula kesslerorum Lorenz, 2006
* Spesad Cypraeovula mikeharti Lorenz, 1985
* Spesad Cypraeovula volvens Fazzini & Bergonzoni, 2004

## Skeudennoù

* Kostez Cypraeovula fuscodentata
* Kostez Cypraeovula fuscorubra
* Kostez Cypraeovula alfredensis
* Kostez Cypraeovula mikeharti
* Kostez Cypraeovula coronata
* Kostez Cypraeovula edentula

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 11 a viz Eost 2014, http://www.marinespecies.org/aphia.php?p=taxdetails&id=206095(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Dacia

Dacia a oa unan unan eus proviñsoù an Impalaeriezh roman en Eil hag en III$^e$ kantved. Edo mui-pe-vui el lec'h m'emañ Roumania. Dont a ra an anv Dacia eus hini ar bobl a veve eno anvet Daci gant ar Romaned ha Δάκαι Dákai gant ar C'hresianed.
En em astenn a rae proviñs Dacia war ul lodenn vras eus ar pezh zo Roumania bremañ ha tammoù eus Moldova, Bulgaria ha Serbia. En hanternoz d'ar broviñs e oa broioù na oant ket e dalc'h ar Romaned ; neuze e oa e-leizh a soudarded roman war an harzoù. Er c'hreisteiz dezhi e oa proviñsoù Moesia Superior ha Moesia Inferior.
Aloubet e voe douaroù Dacia gant an impalaer Trajan er bloavezh 106 ha padout a reas ar broviñs roman betek ar bloavezh 271. Gant an impalaer Hadrian e voe rannet Dacia, e 118, da sevel Dacia Superior ha Dacia Inferior. Goude se e voe rannet adarre ha krouet Dacia Porolissensis. Gant an impalaer Marcus Aurelius e voe adaozet ar vro adarre ha krouet teir froviñs nevez ; evel-se e chomas an traoù betek ar mare ma'z eas ar armeoù roman kuit.

## Gwelet ivez

* Dakia
# Das Waldhaus

Das Waldhaus (an ti er c'hoad) zo unan eus kontadennoù Grimm, niverenn 169 en o dastumad, ha niverenn 431 e renkadur Aarne-Thompson..
Embannet e voe e saozneg gant Andrew Lang el levr The Pink Fairy Book e 1897.

## Ar gontadenn

Ur c'hoadour hag e wreg o deus teir merc'h. Un deiz en doa laret d'e bried kas e verc'h henañ da reiñ e goan dezhañ er c'hoad. Siwazh, dianket eo ar plac'h, ha da noz e kav un ti gant ur c'hozhiad louet e vlev hag ur yar, ur c'hog, hag ur vuoc'h. Ha hi da c'houlenn bod. Hag an den da c'houlenn digant al loened, hag int da respont "Duks", hag an den da lavarout "Ya", ha da c'houlenn diganti poazhañ koan dezhañ. Hag ar plac'h da aozañ boued, dezho o-daou, ha goude da c'houlenn ur gwele. Hag eñ da gas anezhi d'ar gambr el laez. Neuze e tigor an den un nor-leur, hag e kouezh er c'hav.
Heñvel dra a c'hoarvez gant an eil c'hoar en deiz war-lerc'h.
An trede merc'h, ur galon vat a blac'h, a vag al loened a-raok ober koan d'ar c'hozhiad ha debriñ gantañ. Neuze e ro greun d'an evned ha foenn d'ar vuoc'h. Ha da gousket, hag an den kozh a gousk en c'hichen. Da hanternoz e klev trouz bras, met ne c'hoarvez droug ebet dezhi. Pa zihun en em gav en ur palez kaer; ar c'hozhiad a oa ur mab d'ar roue, lakaet dindan gazel-ge gant ur sorserez fallakr, hag al loened a oa e servijerien, ha bremañ eo distro d'e stumm kentañ a-drugarez da vadober ar verc'h.
Mab ar roue a zimez dezhi, ha pedet eo he zud d'an eured. An div c'hoar fall zo kondaonet da labourat e ti ur glaouer, betek an deiz ma teskint bezañ madelezhus ouzh al loened hag o magañ ervat.

## Rimadelloù

Rimadelloù zo er gontadenn, lavaret gant al loened.
(Al loened d'an div verc'h kentañ) :
| „Du hast mit ihm gegessen, Du hast mit ihm getrunken, Du hast an uns gar nicht gedacht, Nun sieh auch, wo du bleibst die Nacht.“ | Te ac'h eus debret gantañ, Te ac'h eus evet gantañ, Te n'ec'h eus ket soñjet ennomp, Neuze en em zibab evit tremen an noz. |
(Al loened d'an trede merc'h) :
| „Du hast mit uns gegessen, Du hast mit uns getrunken, Du hast uns alle wohlbedacht, Wir wünschen dir eine gute Nacht.“ | Te ac'h eus debret ganimp, Te ac'h eus evet ganimp, Te ac'h eus graet war hon zro, Ni a het un noz vat dit. |

## Notennoù

* ↑ Jacob and Wilheim Grimm, Household Tales, "The Hut in the Forest"
* ↑ D.L. Ashliman, "The Grimm Brothers' Children's and Household Tales (Grimms' Fairy Tales)"
* ↑ Andrew Lang, The Pink Fairy Book (1897), "The House in the Wood"
# Devedig kabell du

Devedig kabell du :
| Un devedig kabell du. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Sylviidae |
| Genad : | Sylvia |
| Anv skiantel ||
| Sylvia atricapilla (Linnaeus, 1758) ||
| D'ar vevoniezh e tenn ar pennad-mañ. ||
An devedig kabell du zo un evn bihan, Sylvia atricapilla an anv skiantel anezhañ.

## Doareoù pennañ

* Ur par Dorset (Bro-Saoz)
* Ur barez Mølen (Norvegia)
* Ar vioù
* Cuculus canorus bangsi + Sylvia atricapilla

## Annez

Europa eo annez pennañ al labous.

## Daveennoù

* ↑ Sylvia atricapilla war al lec'hienn Avibase.
a vo kavet e Wikimedia Commons.
# Diagnostig

An diagnostig eo an doare-prederiañ a gas ar medisin da anavezout abeg un droug, ur fallaenn, pe ur c'hleñved.
# Dinan-Léhon Football Club

Dinan-Léhon FC :
| Klub bet krouet e | 2003 |
| Livioù | glas ha melen |
| Stad | Stade du Clos-Gastel (Lehon) |
| Kampionad 2015/2016 | CFA 2 (str. A) |
| Prezidant | Maurice Joubin |
| Gourdoner | Stéphane Lamant |
Dinan-Léhon Football Club zo ur c'hlub mell-droad breizhat bet krouet e 2003 dre unvaniñ klub kêr Zinan (Stade Dinannais AC) gant hini kêr Lehon (ASC Léhon). Abaoe 2010 e c'hoari ar re melen-ha-glas e CFA 2, da lavarout eo ar pempvet rummad.
E 2014 eo ar wech kentañ d'ar c'hlub ober berzh e Kib Bro-C'hall. Goude bezañ gounezet derby ar Rañs a-enep Sant-Maloù e voe trec'h paotred Dinan war Angers. E miz Genver 2015 e voe kollet en 9vet tro ganto, 3-0, a-enep Gwengamp, barrekañ skipailh Aodoù-an-Arvor.

## Loreadeg

* Stade Dinannais AC: Kib ar C'hornôg 1943, 1991; 32vet gourfennoù Kib Frañs 1920, 1968
* ASC Léhon: Kib Breizh 1999

## Dinan e CFA2 / strollad A

| Bloavezh | Renk. | Poent | K.C’h. | Trec’h. | Rampo | Deg. | P.E. | P.A. | D.P. | Paler gwellañ |
| 2010/2011 | 8vet | 73 | 30 | 12 | 7 | 11 | 35 | 37 | -2 | |
| 2011/2012 | 10vet | 71 | 30 | 11 | 8 | 11 | 29 | 40 | -11 | |
| 2012/2013 | 6vet | 64 | 26 | 10 | 8 | 8 | 42 | 32 | +10 | Mickaël Martin (14) |
| 2013/2014 | 4$^{re}$ | 66 | 26 | 10 | 10 | 6 | 33 | 23 | +10 | Maxime Jean (9) |
| 2014/2015 | 7vet | 62 | 26 | 9 | 9 | 8 | 39 | 40 | -1 | Mickaël Martin (8) |
| 2015/2016 | 10vet | 56 | 26 | 7 | 9 | 10 | 33 | 36 | -3 | |
| 2016/2017 | | | | | | | | | | |

## Liammoù

* Lec'hienn ofisiel
# Diwaller-pal (mell-droad)

An diwaller-pal (anvioù all : diwaller-palioù, gward-pal, mirer-pal, porzhier) pe, ent-berr, un diwaller, eo an den karget da ziwall kaoued e skipailh er c'hoari mell-droad.

## Ar gaoued

Toull ar gaoued zo un hirgarrez a 7,32 m a led ha 2,44 m a uhleder. A-drek an toull ez eus stegnet ur roued da virout ouzh ar vell da vont re bell, da chom e-barzh ar gaoued, da desteniañ eo aet e-barzh. E deroù pep c'hoariadenn e rank an tredeog gwiriañ ar roued evit bezañ sur ne c'hallo ar vell tremen nemet etre daou bost an toull bras.
An takad-dic'haouiñ, anezhañ ar gorread ma c'hall an diwaller tapout ar volotenn gant e zaouarn, a ya betek 16,50 m dirak ar gaoued.

## Ar c'hoari

E pep skipailh mell-droad e vez unnek melldroader, dek o redek war-lerc'h ar volotenn dre an dachenn-c'hoari hag un diwaller dirak e gaoued. Hennezh hepken en deus renk da gemer ar volotenn gant e zaouarn gant ma vo en dachenn tost ouzh e gaoued.
Manegoù a vez gwisket gant an diwallerien peurvuiañ. Pa vez lakaet ar volotenn er gaoued e vez lavaret eo aet e-barzh, pe aet en toull, hag ur poent a vez roet d'ar skipailhoù seul wech ma lakaont anezhi e-barzh.
Pa dap an diwaller ar vell ha p'he laosk da gouezhañ e c'hall ar c'hoarierien all hec'h adtapout da genderc'hel da c'hoari.

## Pennadoù kar

Diwaller-pal (sport)

## Porzhierien veur

* Oliver Kahn
* Iker Casillas
* Gianluigi Buffon
* Petr Čech

## Notennoù ha daveennoù

* 1 2 3 E-barzh Geriaoueg ar vell-droad, TermBret, Ofis ar Brezhoneg, 2002.
* ↑ Geriadur brezhoneg, An Here, 2001.
* ↑ E. Ollivro, Pikoù mab e dad, Mouladurioù Hor Yezh, 1983 (troidigezh gant Jakez Konan).
# Dolavon

Dolavon zo ur gêr vihan e Proviñs Chubut, en Arc'hantina er Wladfa. 2,929 a oa e 2001
Emañ Dolavon war-hed 18 km er c'huzh-heol da gêr Gaiman war an hent da Esquel.

## Gerdarzh

Un anv kembraek eo, savet diwar ar gerioù dôl (prad) hag afon (stêr).

## Istor

E 1865 eo e tegouezhas ar c'hentañ Kembreiz er vro. E 1915 e tegouezhas ar Central of Chubut Railway , ul liamm gant kêr Trelew, hag e 1919 e voe krouet ar gumun en ofisiel.

## Skeudennoù

* Noria
* Sal nevez ar gumun

### Liammoù diavaez

* Pajenn ofisiel Dolavon
* La Voz de Dolavon
* Blog del Concejal Radical, Jorge Uzal
* Vistas del Valle - Dolavon
* Dolavon en Geocities
* Gouarnamant Chubut
# Eclogavena

Eclogavena :
| Eclogavena coxeni ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Eclogavena |
| D'ar vevoniezh e tenn ar pennad-mañ. ||
Eclogavena a zo ur genad eus kerentiad an hoc'higed-mor e-touesk kalz re all hervez Word Register of Marine species WORMS.

## Taksonomiezh

Ar genad Eclogavena a zo bet diskrivet gant Iredale e 1930.

## Spesadoù

Pemp spesad bev a zo bet renket er genad-mañ :
* Spesad Eclogavena coxeni (Cox, 1873)
* Spesad Eclogavena dani (Beals, 2002)
* Spesad Eclogavena dayritiana (Cate, 1963)
* Spesad Eclogavena luchuana (Kuroda, 1960)
* Spesad Eclogavena quadrimaculata (J.E. Gray, 1824)

## Skeudennoù

* Eclogavena quadrimaculata

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'an 11 a viz Eost 2014, http://www.marinespecies.org/aphia.php?p=taxdetails&id=206095(en)
# Edinburgh of the Seven Seas

Edinburgh of the Seven Seas eo ar gêr nemeti en enez Tristan da Cunha, e Meurvor Atlantel ar Su.
# Efendi

Effendi zo un anv turkek, a vije deuet eus ar c'hrennc'hresianeg (authentès /αυθεντης), distaget afthendis, da lavarout eo aotrou, mestr. Implijet e veze da envel tud a lezenn pe e karg, pe tud desket. Lakaet e veze goude anv un den pe anv e vicher.
# El Niño

El Niño, da lavarout eo (red-mor) ar Mabig (Jezuz), dre ma teu anat nebeut war-lerc’h Nedeleg, a oa da gentañ ur red-mor a-hed arvor Perou hag Ecuador hag a c'hoarveze bep bloaz etre Nedeleg ha miz Ebrel. Bremañ eo bet astennet e ster, ha graet e vez gant El Niño evit ober anv eus un anadenn hin eus he fart hec'h-unan, disheñvel diouzh an hin voas. Merzet e vez e kresk gwrez ar Meurvor Habask er rannved-se en un doare direizh gwech ha gwech all. Astenn a ra red-mor tomm Perou war-zu ar Su (graet e vez “bloavezh El Niño” eus se). Dont a raje diwar efed ur c'helc'hiad kemmadurioù en aerwask an aergelc'h etre reter ha kornaoueg ar Meurvor Habask, anvet luskelladur aostral, pe "luskelladur ar Su". Liammet e vez an daou gant an teskanv saoznek ENSO (El Niño-Southern Oscillation).
Kromenn amzer o tiskouez luskadoù El Niño etre 1900 ha 2016.$^,$

## Notennoù ha daveennoù

* ↑ Historical El Niño/La Niña episodes (1950-present). United States Climate Prediction Center (4 November 2015). Kavet : 10 January 2015.
* ↑ El Niño - Detailed Australian Analysis. Australian Bureau of Meteorology. Kavet : 3 April 2016.